
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 4. aprīļa noteikumos Nr. 199 "Noteikumi par dabasgāzes apriti un akcīzes nodokļa piemērošanas kārtību"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta 2025.gada 20.maija sēdes protokola (prot. Nr. 20 4.§ ) 3.uzdevums
1.2. Mērķis
Mērķa apraksts
Noteikumu projekta izstrādes mērķis ir sagatavot šādus grozījumus, kas paredz:
- veikt tehniskus precizējumus, kas samazinātu administratīvo slogu komersantiem, kas izmanto dabasgāzi ar samazināto akcīzes nodokļa likmi;
- noteikt kārtību par akcīzes nodokļa aprēķinu gadījumos, ja tiek konstatēta galalietotājiem piegādātās dabasgāzes apjoma starpība.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2017. gada 4. aprīļa noteikumos Nr.199 "Noteikumi par dabasgāzes apriti un akcīzes nodokļa piemērošanas kārtību" (turpmāk - MK noteikumi Nr.199) ir noteikta kārtība par dabasgāzes apriti, kārtība, kādā ar nodokli apliek dabasgāzi, kārtību, kādā ar nodokli neapliek dabasgāzi  un kārtību, kā piemēro un administrē likuma "Par akcīzes nodokli" (turpmāk - likums) 15.1 panta pirmās daļas 4. un 5. punktā minēto nodokļa likmi.
Problēmas un risinājumi
Problēmas apraksts
1. Šobrīd saskaņā ar MK noteikumu Nr. 199 4. punktu dabasgāzes kā degvielas tirgotāju uzskata par galalietotāju, ja tas no dabasgāzes tirgotāja saņem dabasgāzi realizācijai mazumtirdzniecībā kā degvielu. Ievērojot to, ka dabasgāzes kā degvielas tirgotāji dabasgāzi realizācijai mazumtirdzniecībā plāno saņemt ne tikai no dabasgāzes tirgotājiem, bet arī no apstiprināta noliktavas turētāja darbībām ar dabasgāzi ir nepieciešams precizēt MK noteikumu Nr. 199 4. punktu.
Risinājuma apraksts
Noteikumu projekts paredz precizēt MK noteikumu Nr.199 4. punktu nosakot, ka dabasgāzes kā degvielas tirgotāju uzskata par galalietotāju, ja tas no dabasgāzes tirgotāja vai apstiprināta noliktavas turētāja darbībām ar dabasgāzi saņem dabasgāzi realizācijai mazumtirdzniecībā kā degvielu.
Problēmas apraksts
2. Ņemot vēra, ka Komisijas Regulas (ES) Nr. 651/2014 (2014. gada 17. jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr.651/2014) 1.panta 3.punktā 2.§. noteikts, ka: "Ja uzņēmums darbojas gan izslēgtajās nozarēs, kas minētas pirmās daļas a), b) vai c) apakšpunktā, gan citās nozarēs, uz kurām attiecas šīs regulas darbības joma, atbalstam, ko piešķir pēdējām minētajām nozarēm vai darbībām, šo regulu piemēro ar nosacījumu, ka dalībvalstis ar tādiem piemērotiem līdzekļiem kā darbības vai izmaksu nošķiršana nodrošina, ka darbības izslēgtajās nozarēs negūst labumu no atbalsta, kas piešķirts saskaņā ar šo regulu", ir nepieciešams   precizēt MK noteikumu Nr.199 70.4 punkta redakciju, aizstājot tajā vārdu "un" ar vārdu "vai", lai nodrošinātu atbilstību Komisijas regula Nr.651/2014 1. panta 3. punktā 2.§. noteiktajam par darbību vai izmaksu nošķiršanu.
Risinājuma apraksts
Noteikumu projekts paredz precizēt MK noteikumu Nr.199 70.4 punkta redakciju, aizstājot tajā vārdu "un" ar vārdu "vai".
Problēmas apraksts
3. Ņemot vērā, ka grūtībās nonākušā uzņēmuma statusa noteikšanai ir jāizvērtē saistītie uzņēmumi, būtu jāparedz, ka dabasgāzes galalietotājs, kas ietilpst saistītu uzņēmumu grupā, iesniedz grupas konsolidēto gada pārskatu, ja tas nav publiski pieejams. Līdzšinējā Lauku atbalsta dienesta pieredze liecina, ka konsolidētā gada pārskata iegūšana bieži ir apgrūtināta, jo īpaši, ja mātes uzņēmumi atrodas ārvalstīs un to saistību ķēdes ir garas. Šāds regulējums būtiski atvieglotu dabasgāzes galalietotāju iesniegumu izvērtēšanas procesu un mazinātu papildus saziņu ar komersantiem.
Risinājuma apraksts
Noteikumu projekts paredz MK noteikumus Nr.199 papildināt ar 70.6 3. apakšpunktu, kas nosaka, ka dabasgāzes galalietotājs, kurš ietilpst saistīto uzņēmumu grupā, iesniedz grupas konsolidēto gada pārskatu, ja tas nav publiski pieejams.
Problēmas apraksts
4. Ņemot vērā, ka no 2025.gada 1.oktobra Enerģētikas un vides aģentūra ir likvidēta, to pievienojot to Valsts vides dienestam, ir nepieciešami grozījumi MK noteikumu Nr. 199 70.7 1. apakšpunktā un 70.9 punktā, vārdus "Enerģētikas un vides aģentūra" aizstājot ar vārdiem "Valsts vides dienests" attiecīgajā locījumā.
Risinājuma apraksts
Noteikumu projekts paredz MK noteikumu Nr.199 70.7 1. apakšpunktā un 70.9 punktā vārdus "Enerģētikas un vides aģentūra" aizstāt ar vārdiem "Valsts vides dienests" attiecīgajā locījumā.
Problēmas apraksts
5. Ņemot vērā, ka informācija par galalietotājiem, kuriem piešķirtas tiesības iegādāties dabasgāzi, kurai piemēro likuma 15.1 panta pirmās daļas 4. vai 5. punktā noteikto nodokļa likmi, ir pieejama Lauku atbalsta dienesta mājaslapā, lai mazinātu administratīvo slogu Lauku atbalsta dienestam – (nosūtot informāciju par pieņemto lēmumu), tiek rosināts papildināt MK noteikumu Nr. 199 70.7 5. apakšpunktu ar mājaslapā publicējamo informāciju par galalietotājiem. Līdz ar to vairs nebūtu nepieciešamība nosūtīt Valsts ieņēmumu dienestam informāciju par galalietotājiem, kuriem ir tiesības iegādāties dabasgāzi, kurai piemēro likuma 15.1 panta pirmās daļas 4. vai 5. punktā noteikto nodokļa likmi, un svītrot MK noteikumu Nr. 199 70.7 4.apakšpunkta otro daļu par informācijas nosūtīšanu Valsts ieņēmumu dienestam.
Risinājuma apraksts
Noteikumu projekts paredz MK noteikumu Nr. 199 70.7 4. apakšpunktā svītrot otro daļu par lēmuma nosūtīšanu Valsts ieņēmumu dienestam, kā arī izteikt 70.7 5.apakšpunktu jaunā redakcijā par Lauku atbalsta dienesta mājaslapā publicējamo informāciju par galalietotājiem, kuriem ir tiesības iegādāties dabasgāzi, kurai piemēro likuma 15.1 panta pirmās daļas 4. vai 5. punktā noteikto nodokļa likmi, precīzi norādot kuru no likuma 15.1 panta pirmajā daļā noteiktajām nodokļa likmēm galalietotājam ir tiesības piemērot.
Problēmas apraksts
6. Šobrīd atbalsta pretendentu atbilstību valsts atbalsta nosacījumiem vērtē uz atbalsta piešķiršanas brīdi (MK noteikumu Nr. 199 70.14 punkts). Vienlaikus ir secināts, ka atsevišķu MK noteikumu Nr. 199 70.3 punktā minēto prasību pārbaudei nav praktiskas nepieciešamības. Gadījumā, ja Lauku atbalsta dienesta pārbaudes laikā (pēc atbalsta piešķiršanas) konstatētu, ka galalietotājs būtu kvalificējams kā grūtībās nonācis uzņēmums vai arī uz to attiektos neizpildīts līdzekļu atgūšanas rīkojums atbilstoši MK noteikumu Nr. 199 70.3 3. apakšpunktam, no valsts atbalsta viedokļa tie uz to brīdi tādi varētu būt un saderīgumu tas nemainītu, jo atbilstība minētajām prasībām ir vērtējama uz atbalsta piešķiršanas brīdi, t.i., valsts atbalsta piešķiršanas gadījumā galalietotājs uz atbalsta piešķiršanas brīdi nedrīkst kvalificēties grūtībās nonākuša uzņēmuma statusam, kā arī uz to nedrīkst attiekties neizpildīts līdzekļu atgūšanas rīkojums atbilstoši MK noteikumu Nr. 199 70.3 3. apakšpunktā noteiktajam.
Līdz ar to ir nepieciešams precizēt MK noteikumu Nr. 199 70.9 punkta normu, nosakot, ka izlases veidā tiks pārbaudīta atbilstība šo noteikumu 70.3 1., 70.3 2. un 70.4 punktā, kā arī 70.2 punktā minētajām prasībām, tas nozīmē, ka izlases kārtā joprojām tiks pārbaudīta atbilstība MK noteikumu Nr.199 70.3 1., 70.3 2. un 70.4 punkta prasībām, kā arī papildus tiks pārbaudīta atbilstība  70.2 punkta prasībām, attiecīgi atbilstība 70.3 3. apakšpunktam netiks pārbaudīta.
Risinājuma apraksts
Noteikumu projekts paredz MK noteikumu Nr. 199 70.9 punktu izteikt jaunā redakcijā, kas samazinātu Lauku atbalsta dienesta pārbaudāmās informācijas apjomu izlases veida pārbaudēs.
Problēmas apraksts
7. Valsts ieņēmumu dienesta praksē ir bijuši gadījumi, kad dabasgāzes tirgotājs, konstatējot galalietotājam piegādātās  dabasgāzes apjoma starpību, dabasgāzes apjoma starpībai piemēro akcīzes nodokļa likmi, kāda bija spēkā iepriekšējos taksācijas periodos(piemēram, 2026.gada februārī, konstatējot galalietotājam piegādātās dabasgāzes apjoma starpību, dabasgāzes apjoma starpībai piemēro akcīzes nodokļa likmi, kāda bija spēkā 2025.gadā). Savukārt citos līdzīgos gadījumos pārējie dabasgāzes tirgotāji, konstatējot  galalietotājam piegādātās dabasgāzes apjoma starpību, akcīzes nodokļa aprēķinu par dabasgāzes apjoma starpību iekļauj tā taksācijas perioda deklarācijā, kurā starpība ir konstatēta, ņemot vērā, ka nevar precīzi pateikt, kurā taksācijas periodā starpība ir veidojusies.
Saskaņā ar dabasgāzes operatora sniegto informāciju dabasgāzes apjoma korekcijām pamatā varētu būt šādi iemesli:
1. lietotāji neziņo savu skaitītāju faktisko rādījumu, līdz ar ko operators dabasgāzes patēriņu objektā aprēķina, pamatojoties uz prognozēm;
2. operators veicis kontroli gazificētajā objektā un konstatējis citādu skaitītāja rādījumu, nekā tam ir zināms dotajā datumā;
3. objektā ir notikusi lietotāja vai tirgotāja maiņa un lietotājs ir iesniedzis komercuzskaites mēraparāta rādījumu fiksācijas aktu ar rādījumu, kurš nesakrīt ar operatoram zināmo, maiņas brīdī;
4. korekcijas tiek veiktas pamatojoties uz lietotāja rakstisku iesniegumu.
Tātad nav iespējams precīzi noteikt, kurā taksācijas periodā starpība ir veidojusies. Ņemot vērā minēto, akcīzes nodokļa likmes, kāda bija spēkā iepriekšējos taksācijas periodos, piemērošana dabasgāzes apjoma starpībai ir pamatota un pieļaujama tikai gadījumā, ja dabasgāzes apjoma starpība ir negatīva, proti, dabasgāzes galalietotāja deklarētais patērētās dabasgāzes apjoms ir lielāks par faktiski patērēto. Šādos gadījumos, dabasgāzes tirgotājam būtu jāatmaksā galalietotājam iepriekš aprēķinātais un iekasētais akcīzes nodoklis.
Savukārt gadījumos, kad dabasgāzes apjoma starpība ir pozitīva, proti, dabasgāzes galalietotāja deklarētais patērētās dabasgāzes apjoms ir mazāks par faktiski patērēto, tā iemesla dēļ, ka nevar precīzi pateikt, kurā taksācijas periodā starpība veidojusies un, lai neradītu zaudējumus valsts budžetā nesaņemtā akcīzes nodokļa veidā, akcīzes nodokļa aprēķinam ir piemērojama akcīzes nodokļa likme, kura ir spēkā starpības konstatēšanas brīdī.
Tāpēc jāprecizē MK noteikumi Nr. 199, nosakot, ka par konstatēto iepriekšējos taksācijas periodos piegādātās dabasgāzes apjoma starpību nodokli  iekļauj tā taksācijas perioda dabasgāzes akcīzes nodokļa deklarācijā, kad starpība konstatēta.
Ja starpība ir pozitīva, akcīzes nodokli aprēķina pēc akcīzes nodokļa likmes, kura ir spēkā starpības konstatēšanas brīdī. Tā, piemēram, 2026.gada maijā, konstatējot pozitīvu dabasgāzes starpību, akcīzes nodokli par galalietotājam piegādātās dabasgāzes starpību aprēķina pēc likmes, kāda ir spēkā 2026.gadā un akcīzes nodokļa aprēķinu iekļauj dabasgāzes akcīzes nodokļa deklarācijā par 2026.gada maiju.
Savukārt, ja, piemēram, 2026.gada maijā konstatē negatīvu dabasgāzes starpību, akcīzes nodokli aprēķina pēc likmes, kāda bija spēkā iepriekšējos taksācijas periodos un akcīzes nodokļa aprēķinu (kā korekciju) iekļauj dabasgāzes akcīzes nodokļa deklarācijā par 2026.gada maiju. Šādā gadījumā galalietotājam tiek atmaksāts viņa iepriekš samaksātais akcīzes nodoklis par to dabasgāzes apjomu, kuru tas nav patērējis.
Tad šajā gadījumā dabasgāzes tirgotājs dabasgāzes akcīzes nodokļa deklarācijai pievieno pielikumu, kas pamato akcīzes nodokļa aprēķinu negatīvajai starpībai.
Risinājuma apraksts
Noteikumu projekts paredz MK noteikumus Nr. 199 papildināt ar 78.2 punktu, kas noteiktu akcīzes nodokļa samaksas kārtību gadījumos, ja ir konstatēta galalietotājiem piegādātās dabasgāzes apjoma starpība.
Problēmas apraksts
8. Atbilstoši MK noteikumu Nr. 199 41. punktam informāciju par izsniegto speciālo atļauju (licenci), speciālās atļaujas (licences) darbības apturēšanu, speciālās atļaujas (licences) anulēšanu vai darbības vietas ieraksta anulēšanu publicē Valsts ieņēmumu dienesta tīmekļvietnē. Tāpat informācija par speciālajām atļaujām (licencēm) darbībām ar akcīzes precēm ir pieejama Latvijas Atvērto datu portālā.
Atbilstoši MK noteikumu Nr. 199 7. punktam komersanti, kuri veic dabasgāzes kā degvielas mazumtirdzniecību, nodrošina, lai Valsts ieņēmumu dienestā deklarētajās komercdarbības vietās būtu izvietota izkārtne, kurā valsts valodā norādīts komersanta nosaukums un attiecīgās darbības vietas darba laiks. Patērētājiem ir iespēja Valsts ieņēmumu dienesta tīmekļvietnē (publiskojamo datu bāzē), veicot atlasi pēc komersanta nosaukuma, pārliecināties par attiecīgajam komersantam izsniegtajām speciālajām atļaujām (licencēm) attiecīgajā darbības vietā.
Digitalizācijas straujās attīstības un pārejas uz elektronisko rīku izmantošanas rezultātā MK noteikumu Nr. 199 31. punktā noteiktā prasība ir novecojusi, turklāt tā rada nepamatotu administratīvo slogu dabasgāzes kā degvielas mazumtirgotājiem.
Risinājuma apraksts
Līdz ar to, lai mazinātu administratīvo slogu dabasgāzes kā degvielas mazumtirgotājiem, noteikumu projekts paredz svītrot MK noteikumu Nr. 199 31. punktu.
Problēmas apraksts
9. Atbilstoši likuma "Par akcīzes nodokli" 5.panta ceturtajai daļai biogāze nav ar akcīzes nodokli apliekams objekts. Dabasgāzes tirgotāji biometānu (biogāzi) galalietotājiem realizē, izmantojot dabasgāzes sadales un pārvades sistēmu. Atbilstoši Enerģētikas likuma 117.1 panta pirmajai daļai, lai galalietotājiem pierādītu, ka enerģijas daļa vai enerģijas daudzums ir iegūts no atjaunīgajiem energoresursiem, attiecīgās atjaunīgās enerģijas izcelsmi apliecina ar gāzes izcelsmes apliecinājumu. Tas nozīmē, ka dabasgāzes tirgotāji realizētajam gāzes apjomam piesaista biometāna izcelsmes apliecinājumus, ko iegādājas no trešajām personām. Ievērojot, ka tikai atkarībā no tā, vai galalietotājam realizētajai gāzei ir/nav piesaistīts biometāna izcelsmes apliecinājums, ir saprotams, kāda gāze galalietotājam piegādāta, ir nepieciešams noteikt kārtību, kādā dabasgāzes tirgotājs aprēķina akcīzes nodokli par galalietotājiem piegādātās dabasgāzes apjomu gadījumā, ja tiek realizēts arī biometāns.
Risinājuma apraksts
Noteikumu projekts paredz MK noteikumus Nr. 199 papildināt ar 78.3 punktu, kas noteiktu akcīzes nodokļa par galalietotājam piegādāto dabasgāzi aprēķināšanas kārtību gadījumos, ja dabasgāzes tirgotājs galalietotājam realizē biometānu, izmantojot dabasgāzes sadales un pārvades sistēmu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
visi uzņēmumi
Ietekmes apraksts
Noteikumu projekts ietekmēs tos dabasgāzes galalietotājus, kas saņem dabasgāzi izmantošanai par kurināmo ar samazinātu akcīzes nodokļa likmi.
Nozare
Lauksaimniecība, mežsaimniecība un zivsaimniecība, Apstrādes rūpniecība
Nozaru ietekmes apraksts
Noteikumu projekts paredz samazināt  pārbaudāmās informācijas apjomu, ko veic Lauku atbalsta dienests izlases veidā pie dabasgāzes galalietotājiem.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	visi uzņēmumi
	palielinās
Vērtības nozīme:
	12,37
euro
	1,00
stundas
	5
dabasgāzes galalietotāji
	1,0
vienu reizi piecos gados
	61,85
	Aprēķins veikts par noteikumu projekta 4.punktu, par vidēji patērēto laiku galalietotājam, ja tas ietilpst saistīto uzņēmumu grupā, un tas iesniedz konsolidēto grupas pārskatu Lauku atbalsta dienestā, ja tas nav publiski pieejams, pieņemot, ka konsolidēto grupas pārskatu sagatavo un iesniedz grāmatvedis (ceturtā līmeņa kvalifikācija), kura stundas likme ir 12,37 euro (informācija par darba vietām 2025. gada novembrī atbilstoši darba devēju iesniegtajos pārskatos "Ziņas par darba ņēmējiem" nodarbinātajam norādītajai profesijai), kā arī pieņemot, ka pārskatu sagatavošanai un iesniegšanai Lauku atbalsta dienestā aptuveni patērētu 1 stundu.

	Kopā
	61,85
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Juridiskās personas
	Kopā (juridiskās personas)
	2,40
	

	visi uzņēmumi
	Jā
Vērtības nozīme:
	0,24
euro
	10
dabasgāzes kā degvielas mazumtirdzniecības vietas
	2,40
	Aprēķins veikts noteikumu projekta 2.punktu, kas paredz svītrot  prasību mazumtirgotājam tirdzniecības vietā novietot speciālās atļaujas (licences) kopiju tā, lai patērētājiem tā būtu redzama. 
Aprēķins veikts, ņemot vērā, ka: 1) administratīvais slogs nerastos jau licencētām dabasgāzes kā degvielas tirdzniecības vietām; 2) Uz 2026.gada 31.martu 1 komersantam ir reģistrētas 10 darbības vietas dabasgāzes kā degvielas mazumtirdzniecībai;  3) vienas licences un tās pielikuma izdrukāšana komersantam izmaksā 24 centi (izmaksu aprēķins veikts ņemot vērā drukāšanas pakalpojumu sniedzēju vidējo vienas A4 lapas izdrukas cenu saskaņā ar cenrādi (15 centi), atņemot komersanta peļņu 20% apmērā (3 centi)).

	Kopā
	2,40
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	929
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	929
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	929
	0
	0
	0
	0
	0
	0

	2.1. valsts pamatbudžets
	929
	0
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Nepieciešamais finansējums izmaiņu ieviešanai Valsts ieņēmumu dienesta informācijas sistēmās 2026. gadā 929 euro apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirto līdzekļu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
02014R0651
ES tiesību akta datums, izdevējinstitūcija, numurs, veids un nosaukums
Komisijas 2014.gada 17.jūnija Regula (EK) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Regula 651/2014)
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2014.gada 17.jūnija Regula (EK) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Regula 651/2014)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	1. panta 3. punkts
	Noteikumu projekta 3. punkts
	Pārņemtas pilnībā
	Noteikumu projekts neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Regulas 651/2014 prasības ir atbilstoši ieviestas noteikumu projektā.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Nav

	Cita informācija
	Nav


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts ieņēmumu dienests, Lauku atbalsta dienests, Valsts vides dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Sabiedriskajā apspriešanā tika saņemts fiziskas personas viedoklis, ka ir jāparedz kārtība, kādā tiek piemērots akcīzes nodoklis, ja dabasgāzes apjoma starpība ir negatīva. Sagatavojot noteikumu projektu, priekšlikums ir ņemts vērā, un ir precizēts noteikumu projekta 10.punkts, kas papildina MK noteikumus Nr.199 ar jaunu 78.2 punktu.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts ieņēmumu dienests
Lauku atbalsta dienests
Valsts vides dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

